3 E le gore re dule leratong la Modimo, go bohlokwa gore re nyake bagwera bao ba tlago go re tutueletša go dira se lokilego. Re ka dira se bjang? Ge re bolela se ka tsela e bonolo, re ka dira se ka go rata bao ba ratwago ke Modimo, re dire bagwera ba gagwe gore e be bagwera ba rena. Akanya ka se. Re be re ka kgetha bagwera bafe ba bakaone ntle le bao ba nago le dika tšeo Jehofa a di nyakago go bagwera ba gagwe? Ka gona, anke re hlahlobeng mohuta wa batho bao ba ratwago ke Modimo. Ge re kwešiša gabotse kamoo Jehofa a bonago dilo ka gona tabeng ye, re tla kgona go kgetha bagwera bao ba nago le tutuetšo e botse go rena. Ge e ba khutšo ya lapa leno e kile ya šitišwa ke lehufa, go ekwa goba lehloyo, o ka ba o na le seo o swanago le Josefa ka sona. Re ka ithuta’ng tumelong ya Josefa ge a be a hlokometše lapa labo?